open-index/open-wikipedia-markdown huggingface dataset:
Deirdre

**Deirdre**, iiriksi **Deirdriu**, oli Irlannin varhaisessa kirjallisuudessa lempeä ja oikeudentuntoinen *The Fate of the Sons of Usnech* (*Oidheadh Chloinne Uisneach*) -rakkaustarinan sankaritar.

*The Fate of the Sons of Usnech* liitettiin sittemmin Ulaid-tarusikermään, johdannoksi *[[Táin Bó Cúailnge|Táin Bó Cuailgne]]* -tarinalle, jotta voitiin selittää, miksi sankari Ferghus oli loikannut Ulsterista Connachtin puolelle. Kertomus on alun perin laadittu 700–800-luvuilla, mutta tarinaa muokattiin 1400-luvulla ja se yhdistettiin runoelmien *The Fate of the Children of Tuireann* (*Oidheadh Chloinne Tuireann*) ja *The Fate of the Children of Lir* (*Oidheadh Chloinne Lir*) kanssa kokoelmaksi *The Three Sorrows of Storytelling* (*Tri Truaighe Scéalaigheachta*). Tarun vanhempi versio on säilynyt vuonna 1160 julkaistussa *[[The Book of Leinster]]* -teoksessa, ja tämä alkuperäinen tarina on karumpi ja traagisempi, huomattavasti rosoisempi eikä niin romantisoitu kuin myöhempi versio. 

Taru kertoo, että Deirdre oli Ulsterin kuninkaan Conorin (Conchobar mac Nessa) runonlaulajan Fedlimidin tytär. Ennen Deirdren syntymää druidi Cathbadh ennusti, että Deirdrestä tulisi kaunotar, mutta moni mies saisi surmansa tytön vuoksi. Ulsterin soturit vaativat lapsen surmaamista, mutta Conchobar päätti kasvattaa Deirdren salassa ja mennä tytön vartuttua naimisiin hänen kanssaan. Deirdre kasvoi syrjäseudulla poikkeuksellisen kauniiksi naiseksi. Eräänä päivänä nuori Deirdre näkee kasvatusisänsä nylkevän vasikkaa lumessa. Korppi juo lumelle valunutta vasikan verta. Deirdre lausuu kumppanilleen, runoilija Leabharchamille, että miehellä, johon hän rakastuu, on sama väriyhdistelmä: mustat hiukset, valkea iho ja punaiset posket. Naisrunoilija kertoo silloin Deirdrelle, että on eräs Noísi, Usnechin poika, jolla on juuri nämä piirteet.

Tämän kuultuaan Deirdren on pakko lähteä kohtaamaan Noísia (iiriksi Noísiu). Deirdre suostuttelee Noísin karkaamaan kanssaan. He pakenevat Skotlantiin yhdessä Noísin kahden veljen kanssa. Siellä he asuivat rauhassa, kunnes Conchobar sai houkuteltua heidät takaisin Irlantiin petoksella. Conchobar lähettää heille viestin, jossa lupaa armahduksen, jos nuoret palaavat kotiinsa. Deirdre ei luota lupaukseen, mutta Conchobar onnistuu silti houkuttelemaan kolme veljestä hoviinsa Emhain Machaan, jossa Eoghan surmaa nämä. Tästä seuraa verinen kapina Ulsterissa. Conchobarin kavaluutta inhoava Ferghus päättää liittyä Connachtin joukkoihin. Deirdre ei halua joutua Conchobarin käsiin ja tekee lopulta itsemurhan iskemällä päänsä kallioon. Tarun myöhäisempi versio jätti tarinan ensimmäisen puoliskon pois ja pitkitti traagista loppua asettamalla Deirdren elämään vuoden ajan Conchobarin kanssa ennen kuin hän teki itsemurhan.

*The Fate of the Sons of Usnech* –taru on ollut kautta aikain sekä Irlannissa että Skotlannissa erittäin suosittu, ja se vaikutti kirjallisuuteen vielä 1900-luvun alussakin, jolloin tarinan kertoivat näytelmämuodossa John Millington Synge ja William Butler Yeats.

## Katso myös
*Gráinne

## Lähteet
* Green, Miranda J. : Dictionary of Celtic Myth and Legend. Thames & Hudson 1997. 
### Viitteet
Valtatie 2 (täsmennyssivu)

**Valtatie 2** voi tarkoittaa seuraavia asioita:

*Valtatie 2, yksi Suomen pääteistä
*Valtatie 2 (Viro), yksi Viron pääteistä
*Päätie 2, manner-Suomen valtateihin rinnastettava Ahvenanmaan päätie
*Valtatie 2, tanssilava Harjavallassa
Suunnistuksen maailmanmestaruuskilpailut 1985

**Suunnistuksen maailmanmestaruuskilpailut 1985** pidettiin 4.–6. syyskuuta 1985 Australian Bendigossa. Kyseessä olivat lajin 11. maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä.

## Miesten henkilökohtainen kilpailu

Matkan pituus 15,2 km.

## Naisten henkilökohtainen kilpailu

Matkan pituus 8,4 km.

## Miesten viesti

## Naisten viesti

## Mitalitaulukko

## Lähteet
*
Humpan kuninkaan hovissa 1994–95

__NOTOC__
**Humpan kuninkaan hovissa 1994–95** on Eläkeläisten Saksassa vuonna 2000 julkaistu kokoelma-albumi, joka sisältää aiemmin Saksassa julkaisemattomia kappaleita. Lisäraidalla on muun muassa näyte yhtyeen toisista harjoituksista.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 
# 
# 	
# 	
# 
# 
# 
# 
# 
# 
# 
# 

## Lähteet

## Aiheesta muualla
* Humpan kuninkaan hovissa 1994-95 discogs.com -sivustolla
Groove Coaster

**Groove Coaster** (joissakin maissa Rhythmvaders) on Matrix Softwaren kehittämä ja Taiton julkaisema rytmipelisarja.

## Pelaaminen
Pelaajan täytyy painaa näyttöä, peliohjainta tai näppäintä kun kohde osuu pelaajan hahmon kohdalle, tämän jälkeen pelaaja saa arvion painalluksesta, arviot ovat parhaasta huonoimpaan GREAT, COOL, GOOD ja MISS.

Kohteita ovat

;Tap
;Hold
;Beat
;Scratch
;Flick (kolikkopeliversiossa Slide)
;AD-LIB
;Dual Tap (kolikkopeliversiossa Critical)
;Dual Hold
;Dual Flick (kolikkopeliversiossa Dual Slide)
;Slide Hold

## Versiot
;Mobiili

### Groove Coaster
Julkaistiin 28. heinäkuuta 2011 iOSssille. Peli sisälsi 29 kappaletta.

### Groove Coaster Zero
Julkaistiin 20. marraskuuta 2012 iOSsille. Peli sisälsi 150 kappaletta, mukaan lukien ostettavissa olevat kappaleet.

### Groove Coaster 2 Original Style
Julkaistiin 1. helmikuuta 2015 iOSsille ja Androidille. iOSilla tämä versio korvasi Groove Coaster Zeron. Tämä oli ensimmäinen Androidille julkaistu Groove Coaster.
Tässä versiossa voi käyttää pelatessa kahta sormea. 

;Kolikkopeli

### Groove Coaster
Julkaistiin 5. marraskuuta 2013.

### Groove Coaster EX
Julkaistiin 26. toukokuuta 2014.

### Groove Coaster 2: Heavenly Festival
Julkaistiin 22. tammikuuta 2015.

### Groove Coaster 3: Link Fever
Julkaistiin 10. maaliskuuta 2016. Tässä versiossa esiteltiin ensimmäinen avustaja, *Linka*, joka auttaa pelaajaa liikkumaan valikossa.

### Groove Coaster 3EX: Dream Party
Julkaistiin 16. maaliskuuta 2017. Tässä versiossa esiteltiin uusi avustaja, *Yume*.

### Groove Coaster 4: Starlight Road
Julkaistiin 29. maaliskuuta 2018. Tässä versiossa esiteltiin uusi avustaja, *Seine*.

;PC

### Groove Coaster
Julkaistiin Steamiin 16. heinäkuuta 2018 Degican ja Taiton julkaisemana. Peliä voi pelata näppäimistöllä tai peliohjaimella. Mukana tulee 53 kappaletta ja uusia kappaleita voi ostaa lisäsisältönä. Avustajana toimii *Linka*.

## Lähteet

## Aiheesta muualla
* Groove Coasterin virallinen sivusto
* Groove Coasterin Steam sivu
* Groove Coaster 2 Original Stylen virallinen sivusto
Skarppaaja

**Skarppaaja** () on elokuvanteon ammattinimike henkilölle, joka toimii elokuvaajan tai kameraoperaattorin, siis elokuvakameran varsinaisen käyttäjän, lähimpänä apulaisena. Nimi skarppaaja tulee siitä, että kameran käydessä skarppaajan päätehtävä on huolehtia kameran tarkennuksesta joka hetkellä oikeaan kohteeseen kuvassa. Tämä on erityisen vaativa tehtävä silloin, kun kamera tai näyttelijä tai molemmat liikkuvat kuvauksen aikana. Kameran tarkennuksen helpottamiseksi skarppaajan tehtävä on ennen kuvausta merkitä kohdat, joissa näyttelijät tulevat kohtauksessa olemaan ja mitata etäisyydet näiden paikkojen ja kameran välillä.

Brittiläinen elokuvaaja Oliver Stapleton sanoo skarppaajan työtä jopa kuvaustilanteen vaativimmaksi, koska skarppaajan olisi tarkennettava kamera virheettömästi jokaikisellä otolla. Siitä huolimatta se on näkymätöntä työtä, jonka elokuvan katsoja huomaa vasta jos jokin menee pieleen. Joskus kuvaustilanteessa uusintaoton tarve voidaan vieläpä laittaa skarppaajan syyksi, kun ei haluta kertoa todellista syytä näyttelijöille.

Tarkennustyön lisäksi skarppaajan tehtävä on huolehtia kameran ja sen varusteiden toimintakunnosta, linssien vaihdosta ja kameran siirrosta ja pystytyksestä uuteen kuvauspaikkaan. Jos tuotannossa ei ole toista kamera-assistenttia, skarppaajan tehtäviin kuuluu myös filmikasettien tai muistielementtien vaihto, akkujen vaihto ja kuvatun materiaalin järjestyksessä pito.

## Lähteet
Leavings-Orkesteri

**Leavings-Orkesteri** on suomalainen pop-yhtye. Yhtyeen perustivat Leevi and the Leavings -yhtyeen jäsenet Risto Paananen, Juha Karastie ja Niklas Nylund. Yhtye julkaisi ensimmäisen albuminsa *[[Arpapeliä]]* 25. toukokuuta 2011. Levyn sisältö on kokonaan orkesterin omaa käsialaa. Leavings-Orkesteri kiersi uuden levyn myötä myös esiintymässä. Vaikka yhtye soittaa konserteissaan myös Leevi and the Leavingsin materiaalia, Niklas Nylund korostaa, että yhtyeen konserttimateriaalista 95 prosenttia on sen omaa tuotantoa. Tammikuussa 2012 yhtye julkaisi videon uuden kappaleen ”Tänäänkin” studiosessioista ja kesäkuussa 2015 uuden singlen ”Siellä missä toisetkin”. Singlen ”Parisuhdevakuutus” yhtye julkaisi vuonna 2016 yhdessä Siiri Nordinin kanssa. Yhtyeen konserteissa solisteina ovat vierailleet Nordinin lisäksi Jouni Hynynen ja Jarkko Martikainen. Yhtyeen konserteissa on soittanut myös kosketinsoittaja Janne Teuronen. Syyskuussa 2023 orkesteri ilmoitti aloittavansa keikat tammikuussa 2024 uutena vierailevana solistinaan Timo Rautiainen.

Yhtye on myös mukana 10. huhtikuuta 2020 julkaistussa Arttu Wiskarin "Tässäkö tää oli?" -kappaleessa.

## Lähteet
Joel Karppanen

**Joel Karppanen** (s. 1993 Rovaniemi) on suomalainen valokuvataiteilija, elokuvantekijä, kirjoittaja ja Oulun musiikkivideofestivaalien taiteellinen johtaja.

Oulussa kasvanut Karppanen on keskittynyt syväluotaavien dokumentaaristen valokuvasarjojen tekemiseen. Vuonna 2017 Karppanen palkittiin Jouko Lehtolan säätiön lupaavalle dokumenttikuvaajalle tarkoitetulla Nuori Sankari -palkinnolla. Tuomariston mukaan "*Karppanen tekee valokuvia, joissa jokapäiväinen muuntuu poikkeukselliseksi. Hänellä on kyky nähdä yksityiskohdissa laajempia merkityksiä ja tunnelmia ja tiivistää ne liki kehollisiksi tunteiksi."* Talvella 2018 Karppanen palkittiin kuvistaan myös Uusi kuvajournalisti -palkinnolla Kuvajournalismikilpailussa.

Karppasen teoksia on nähty yksityis- ja ryhmänäyttelyissä muun muassa Lontoossa, Helsingissä ja Wienissä.

## Teokset

* Joel Karppanen: Suomalainen pastoraali. Maahenki, 2018. 

## Lähteet
SuperPark

**SuperPark** on Suomesta lähtöisin oleva sisäaktiviteettipuistokonsepti. Ensimmäinen SuperPark avattiin Sotkamon Vuokattiin vuonna 2012. Suomessa SuperParkeja on kahdeksalla paikkakunnalla: Vuokatissa, Oulussa, Vantaalla, Turussa, Hyvinkäällä, Mikkelissä, Tahkolla ja Kalajoella. Yrityksellä on Suomessa noin 100 työntekijää, ja sen toimitusjohtaja on Juha Tanskanen.

SuperPark on laajentunut myös maailmalle. Ensimmäinen ulkomaan puisto aloitti toimintansa Hongkongissa loppuvuodesta 2017. Vuonna 2018 avattiin SuperParkit Ruotsin Uppsalassa, Kiinan Suzhoussa, Singaporessa sekä Malesian Kuala Lumpurissa. Kesäkuussa 2019 avautui puisto Kiinan Shanghaihin ja marraskuussa Thaimaan Bangkokiin.  Vuonna 2020 SuperParkin tytäryhtiö Aasiassa ajautui COVID-kriisin takia taloudellisiin vaikeuksiin, ja osa Aasian puistoista suljettiin pysyvästi. Myös SuperPark Uppsala suljettiin. 
## Kasvu ja nykytila
COVID:n jälkeen toiminta on palautunut ennalleen ja uusia puistoja on maailmalle avattu niin, että tällä hetkellä SuperParkeja löytyy Singaporesta, Malesiasta, Kiinasta, Kuwaitista, Filippiineiltä, Indonesiasta ja Australiasta. Uusia puistoja rakennetaan tammikuussa 2024 lisäksi Dubaihin, Egyptiin, Kuwaitiin, Filippiineille ja Saudi-Arabiaan.

## Lähteet

## Aiheesta muualla
* SuperParkin kotisivut
Syysmuistoja

**Syysmuistoja** (*Stevie*) on Robert Endersin ohjaama elämäkertaelokuva vuodelta 1978.
Hugh Whitemoren oman näytelmänsä pohjalta käsikirjoittama elokuva kertoo englantilaisen naisrunoilija-kirjailija Stevie Smithin (1902–1971) elämästä. Häntä esittää Glenda Jackson ja hänestä huolehtivaa tätiä Mona Washbourne.

Pienimuotoista kamarinäytelmää muistuttava elokuva koostuu Stevie Smithin keskusteluista tätinsä ja sulhasensa kanssa, pitkistä monologeista suoraan kameralle ja takaumista.

## Rooleissa

## Vastaanotto ja jälkimaine
Sekä Glenda Jackson että Mona Washbourne saivat rooleistaan Golden Globe- ehdokkuudet ja voittivat niistä National Board of Review -palkinnot. Erityisesti Washbourne voitti roolistaan muitakin palkintoja.

*Helsingin Sanomien* Paula Talaskivi piti ensi-ilta-arviossaan Jacksonin roolisuoritusta suurenmoisena ja sanoi elokuvan tuottaneen itselleen ”epätavallisen ehjästi hyvän ja jotenkin myös innoittavan elämyksen”.

*[[The New York Times]]in* kriitikot valitsivat *Stevien* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Vaskiskinkki

**Vaskiskinkki** (*Chalcides chalcides*) on skinkkien heimoon kuuluva liskolaji. Sitä tavataan Italiasta ja Pohjois-Afrikasta. Lajille on ehdotettu uutta suomenkielistä nimeä *idänkolmivarvasskinkki*.

Vaskiskinkin ruumis on pitkänomainen ja käärmemäinen, väriltään metallinen. Ruumiissa on yleensä neljästä kuuteen tummaa juovaa. Sillä voi myös olla vaaleita raitoja kyljissä ja selässä, ja myös yksiväristä, kuviotonta muotoa esiintyy. Vaskiskinkin jalat ovat pienet ja surkastuneet, ja kussakin on kolme varvasta. Takaraajojen keskimmäinen varvas on muita pidempi. Liskon pää on terävä mutta kuono tylppä. Vaskiskinkin ruumis voi olla 20 senttiä pitkä ja häntä 28-senttinen.

Vaskiskinkkiä tavataan Manner-Italiassa Pon tulvatasangon eteläpuolella sekä Sisiliassa, Sardiniassa, Elbassa ja useilla pienemmillä saarilla. Lisäksi sitä esiintyy Koillis-Algeriassa, Pohjois-Tunisiassa ja Luoteis-Libyassa. Manner-Italian ja Sisilian liskot ovat alalajia *C. c. chalcides*, kun taas Pohjois-Afrikan ja Sardinian yksilöt kuuluvat alalajiin *C. c. vittatus*. Vaskiskinkin uskotaan tuodun Sardiniaan Pohjois-Afrikasta historiallisena aikana. Laji elää aurinkoisilla ja tihekasvustoisilla alueilla, usein lähellä ihmisasutusta.

Vaskiskinkki syö hyönteisiä ja muita selkärangattomia. Naaras synnyttää keskikesällä 3–13 elävää poikasta.

## Lähteet
Yo-kai Watch: The Movie

**Yo-kai Watch: The Movie** () on japanilainen animaatioelokuva, joka perustuu Yo-kai Watch -videopelisarjaan. Elokuva julkaistiin Japanissa 20. joulukuuta 2014.

## Juoni
Eräänä iltana ilkeä Yo-kai Kin ja Gin varastavat Yo-kai watchin Nate Adamsilta auttaakseen mestari Dame Dedtimea estämään ihmisten ja Yo-kain ystävystymisen. Sitten hän kohtaa Meganyanin, joka kertoo hänelle Yo-kain olevan aito. Hän rientää joukkoineen Naten isoäidin luo, ja kohtaa haamun, jota lähtee turhaan jahtaamaan. Meganyan palaa ja pyytää vetämään korkin kehostaan – korkin joka pidättelee hänen energiaansa. Nate päättää pyytää Jibanyania ja Whisperiä vetämään korkin, mutta turhaan. Nate vetää sen itse, minkä seurauksena hän ja joukkio jäävät pinkin sumun alle. Hän saa apua Yo-kai Hovernyanilta ja käyttää aikakiveä viedäkseen Naten, Whisperin ja Jibanyanin 60 vuotta ajassa taaksepäin aikaan, jolloin Naten isoisä keksi Yo-kai Watchin. Dame Dedtime saa kuulla siitä ja kokeilee suunnitelmaansa työntää ihmismaailma kauemmas Yo-kai-maailmasta. Yhdessä poikakaksikko taistelee Dame Dedtimea ja hänen kätyreitään vastaan pelastaakseen maailman pahalta suunnitelmalta.

## Levitys
Japanissa elokuvaa markkinoi Tōhō, Yhdysvalloissa Fathom Events ja Eleven Arts, Ranskassa Wild Bunch Distribution, Isossa-Britanniassa, Saksassa, Alankomaissa ja Skandinaviassa Universal Pictures, Turkissa Buena Vista International, Espanjassa Selecta Vision ja Italiassa 01 Distribution.
Turkey in the Straw

**Turkey in the Straw** on yhdysvaltalainen kansanlaulu. Sävelmä oli suosittu 1830-luvulla ja on edelleen pidetty. 
  

”Turkey in the Straw’n” alkuperä on todennäköisesti ”Old Zip Coon” -nimisessä sävelmässä, jonka varhaisin partituuri on vuodelta 1834. Sanotaan, että ”Turkey in the Straw” on lainattu siitä. Useiden varhaisten partituurien mukaan George Washington Dixon esitti ”Zip Coonin” ensimmäisen kerran, mutta kilpaileva minstrel show -esiintyjä Bob Farrell väitti myös esittäneensä sen ensimmäisenä.  

Joidenkin lähteiden mukaan ”Turkey in the Straw” on peräisin 1800-luvun alusta, mutta väitteen tueksi ei ole esitetty todisteita.   

Kendall Whaling -museon mukaan sävelmän sanat on kirjoittanut minstrel show -esiintyjä Dan Bryant (Daniel Webster O’Brien) vuonna 1861. ”Turkey in the Straw” oli yleinen minstrel show -esityksissä.    

## Lähteet
* Frank, S. (2000). Kendall Whaling Museum Monograph Series No. 12, ”Musick on the Brain.” Kendall Whaling Museum, Sharon, Massachusetts.

### Viitteet
La Baule-Escoublac

**La Baule-Escoublac** on kunta läntisessä Ranskassa Loire-Atlantiquen departementissa Pays de la Loiren alueella. Kunta tunnetaan yleisesti myös nimellä **La Baule**. Se sijaitsee Atlantin rannikolla.

La Baule on suosittu merenrantakohde, jonka kahdeksan kilometriä pitkä hiekkaranta houkutteli matkailijoita jo 1800-luvun loppupuolella.

## Nähtävyyksiä
Kunnassa on vuonna 1980 perustettu ilmailumuseo *Musée aéronautique Presqu’île-Côte-d’Amour*. Museo on tullut tunnetuksi ilma-alusten kunnostajana ja säilyttäjänä. Sen ensimmäinen kunnostettu kone oli harvinainen kaksitaso Caudron-Renault C-275.

Vuonna 2005 La Baulessa kuollut arkkitehti ja taiteilija Bernard Boesch jätti kunnalle mittavan kokoelman teoksiaan. Teokset ovat nähtävissä hänen nimeään kantavassa museossa *Musée Bernard Boesch*. 

## Aiheesta muualla

## Lähteet
Liam Foudy

**Liam Foudy** (s. 4. helmikuuta 2000 Scarborough, Ontario, Kanada) on kanadalainen jääkiekkoilija, joka pelaa NHL-joukkue New York Islandersin organisaatiossa. Hän on pelipaikaltaan keskushyökkääjä. Columbus Blue Jackets varasi hänet 18. pelaajana pelaajana kesällä .

## Pelityyli
*The Sports Forecaster* -sivuston mukaan Foudy on nopea ja urheilullinen hyökkääjä, joka luistelee erittäin nopeasti ja sekoittaa luistelullaan vastustajan peliä. Hänellä on korkea potentiaali hyökkäyspäässä, hyvä runko ja Foudy pelaa hyvin molempiin suuntiin. Sivusto luonnehtii hänet kuitenkin varsin "raakileeksi", joten Foudyn tulee ulosmitata potentiaaliaan ajan kanssa ja käyttää myös enemmän kokoaan hyödyksi sekä lisätä voimaa.

## Ura
### Seuraura
Foudyn kasvattajaseura on Toronto East Enders. Hän pelasi kauden 2015–2016 Markham Majorsin AAA-junioreissa, joiden sisäisen piste-, maali- ja syöttöpörssin Foudy voitti tehoilla 19+19=38. London Knights varasi hänet 18. pelaajana OHL:n varaustilaisuudessa 2016. Foudy siirtyi joukkueeseen kaudeksi 2016–2017. Hänen tulokaskautensa liigassa toi 58 runkosarjaottelussa tehot 9+6=15. 13 pelaamassaan playoff-ottelussa Foudy jäi ilman tehopisteitä. Kaudella 2017–2018 hän teki OHL:n runkosarjassa tehot 24+16=40. Foudy oli Knightsin kolmanneksi paras maalintekijä. Hän pelasi kauden aikana myös CHL Top Prospects Gamessa.

Columbus Blue Jackets varasi Foudyn ensimmäisellä kierroksella 18. pelaajana . Jo heinäkuussa hän teki seuran kanssa kolmivuotisen tulokassopimuksen.

Kesäkuussa 2022 Foudy teki Blue Jacketsin kanssa kaksivuotisen jatkosopimuksen.

Lokakuussa 2023 Blue Jackets asetti Foudyn siirtolistalle, josta Nashville Predators poimi hänet joukkueeseensa.

Heinäkuussa 2024 Foudy teki vapaana pelaajana New York Islandersin kanssa vuoden mittaisen ja 775 000 dollarin arvoisen kaksisuuntaisen sopimuksen.

### Maajoukkueura
Foudy pelasi alle 18-vuotiaiden MM-kilpailuissa vuonna 2018. Hän edusti myös Canada Whiten joukkuetta World U-17 Hockey Challengessa vuonna 2015, jolloin Foudy voitti kultaa.

## Muuta
Foudyn isä Jean-Luc on entinen kanadalainen jalkapalloilija, joka pelasi ammattilaisena CFL-tasolla Ottawa Rough Ridersin ja BC Lionsin joukkueissa. Hänen äitinsä France Gareau on entinen pikajuoksija, joka voitti 4 × 100 metrin viestijuoksun olympiahopeaa Los Angelesin olympiakisoissa 1984.

## Tilastot

## Lähteet
*
*
*

### Viitteet
Malmin terveysasema

**Malmin terveysasema** on Helsingin Malmin kaupunginosan Ylä-Malmin osa-alueella, Malmin sairaalan vieressä toimiva kaupungin sosiaali-, terveys- ja pelastustoimialaan kuuluva terveysasema. 


## Lähteet

## Aiheesta muualla
*Helsingin terveysasemien yhteystiedot (hel.fi)
Länsimäen terveysasema

**Länsimäen terveysasema** on Vantaan Hakunilan suuralueen Länsimäen kaupunginosassa toimiva kaupungin terveysasema. Terveysasema sijaitsee runsas 300 metriä Mellunmäen metroaseman pohjoispuolella. Aivan terveysaseman eteläpuolelta kulkee Helsingin raja.   

Vantaan kaupunginhallitus päätti kesäkuussa 1992 Länsimäen terveysaseman rakentamisesta.

Marraskuussa 2016 uutisoitiin Vantaan aikomuksista karsia rajusti terveyspalvelujen tarjoamista Länsimäen terveysasemalla ja pyrkimyksestä keskittää alueen terveyspalvelut pääosin Hakunilan terveysasemalle. Runsas viikko tämän jälkeen suunnitelmasta kuitenkin luovuttiin ainakin mahdolliseen maakunta- ja sote-uudistukseen saakka.

## Lähteet

## Aiheesta muualla
*Länsimäen terveysasema (palvelukartta.hel.fi)
*Terveysasemat (vantaa.fi)
*Yhteispäivystys (Vantaa): Peijaksen sairaala  (hus.fi)
Läntinen terveysasema (Salo)

**Läntinen terveysasema** on Salossa toimiva kaupungin terveysasema. Se sijaitsee noin 600 metriä Salon rautatieasemalta pohjoiseen. 

## Lähteet

## Aiheesta muualla
*Hätätilanteet ja päivystys  (salo.fi)
Läntinen terveysasema

**Läntinen terveysasema** voi tarkoittaa muun muassa seuraavia asioita:

* Läntinen terveysasema, Salossa sijaitseva terveysasema
* Läntinen terveysasema, Porvoossa sijaitseva terveysasema
Halikon terveysasema

**Halikon terveysasema** on Salon Halikon pitäjässä toimiva kaupungin terveysasema. 

Tyypillisesti keskikesällä tämä terveysasema on kiinni, jolloin terveyspalveluja tarjotaan esimerkiksi Salon läntisellä terveysasemalla tai Salon pääterveysasemalla.

## Lähteet

## Aiheesta muualla
*Hätätilanteet ja päivystys  (salo.fi)
Mulan (vuoden 2020 elokuva)

**Mulan** on vuonna 2020 ensi-iltansa saanut Niki Caron ohjaama sotaelokuva. Se perustuu Disneyn samannimiseen animaatioelokuvaan vuodelta 1998, joka perustuu tarinaan legendaarisesta kiinalaisesta naissoturista Hua Mulanista. Elokuvan käsikirjoittajina toimivat Elizabeth Martin ja Lauren Hynek, Rick Jaffa ja Amanda Silver. 

Yli vuoden kestäneen näyttelijähaun jälkeen Mulanin rooliin valittiin kiinalais-amerikkalainen Liu Yifei (lopputeksteissä Yifei Liu). Muissa keskeisissä rooleissa ovat Donnie Yen, Jason Scott Lee, Yoson An, Gong Li ja Jet Li.

Elokuvan kuvaukset ja tuotanto alkoivat elokuussa 2018. *Mulan* sai maailmanensi-iltansa Dolby Theatressa, Hollywoodissa, 9. maaliskuuta 2020. Elokuvateattereihin sen oli tarkoitus ilmestyä Yhdysvalloissa 27. maaliskuuta 2020, kunnes sen ensi-iltaa siirrettiin monia kertoja koronaviruspandemian 2019–2020 vuoksi. Lopulta elokuva julkaistiin Disney+:aan 4. syyskuuta 2020 erillisellä Premier Access -lisämaksulla katsottavaksi maissa, joissa palvelu on julkaistu, ja elokuvateattereihin maissa, joihin Disney+ ei ole julkaistu ja teatterit avattu uudelleen. Suomessa elokuva julkaistiin Disney+:aan 4. joulukuuta 2020, jolloin myös elokuvan Premier Access -aika päättyi.

Elokuva menestyi kehnosti lipputuloissa ja sai ristiriitaisia arvosteluja.

## Rooleissa

## Arvosteluja

## Lähteet

## Aiheesta muualla
*
János Greminger

**János Greminger** (5. toukokuuta 1929 Szeged – lokakuu 2009) oli unkarilainen koripalloilija ja Euroopan mestari.

Greminger voitti Unkarin miesten maajoukkueessa Euroopan mestaruuden Unkarissa 1955 ja EM-hopeaa Neuvostoliitossa 1953. Koti-EM-kilpailuissa hänet valittiin turnauksen arvokkaimmaksi pelaajaksi. Kesäolympialaisissa Greminger pelasi kolmesti: Helsingissä 1952 Unkari sijoittui 13:nneksi, Roomassa 1960 yhdeksänneksi ja Tokiossa 1964 13:nneksi. Lisäksi hän edusti Unkaria vuosien 1957, 1959 ja 1963 EM-kilpailuissa, joissa kaikissa Unkari sijoittui neljänneksi.

Greminger kuoli 80-vuotiaana lokakuussa 2009.

## Lähteet
* János Greminger Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive
Luettelo Portugalin laivaston hävittäjistä

**Luettelo Portugalin laivaston hävittäjät** sisältää Portugalin laivaston hävittäjät.

## Lähteet
*
*
*

### Viitteet
House of Lapland

**House of Lapland Oy** on Lapin maakunnallinen markkinointi- ja viestintätalo, joka on perustettu vuonna 2015. House of Lapland omistajia ovat Lapin kunnat ja korkeakoulut. Yhtiön toiminta on voittoatavoittelematonta. House of Lapland markkinoi Lappia kansainvälisenä matkakohteena, asuinpaikkana, kuvauslokaationa sekä arktisena bisnesympäristönä. House of Lapland ylläpitää markkinointisivustoa, joka tarjoaa ajantasaista tietoa Lapin bisnesmahdollisuuksista, kuvauspaikoista sekä vinkkejä ja tarinoita muuttajille ja matkailijoille.

Suurimpien markkinointiyhtiöttä rahoittavien kuntien kerrottiin joulukuussa 2023 haluavan, että House of Lapland lakkautettaisiin ja se liitettäisiin Lapin liittoon. Ehdotusta on kannattanut House of Lapladin hallitus ja kuntajohtajien kokous.

## Lähteet

## Aiheesta muualla
*House of Lapland
Väinö Huhtala (soutaja)

**Väinö Olavi Huhtala** (23. kesäkuuta 1934 Sievi – 25. helmikuuta 1997) oli suomalainen kilpasoutaja.

Huhtala edusti Suomea Rooman olympialaisissa 1960 nelosessa, jossa Suomen joukkue karsiutui välierissä. Hän osallistui Euroopan-mestaruuskilpailuihin vuonna 1956 sekä useana vuonna Pohjoismaiden-mestaruuskilpailuihin.

Seuratasolla "Väiski" Huhtala edusti Wärtsilän Soutajia ja Sievin Sisua. Hän voitti kahdeksan Suomen-mestaruutta kaksikoissa, nelosissa ja kahdeksikoissa vuosina 1956–1961.

## Lähteet

* 

### Viitteet
Untamo Eerola

**Pekka Reino Untamo Eerola** (16. marraskuuta 1941 Eura – 27. toukokuuta 2025 Tampere) oli suomalainen televisiotoimittaja ja dokumenttiohjaaja. Hän valmistui luonnontieteiden kandidaatiksi Turun yliopistosta. Eerola jatkoi opiskelua vaihtaen pääaineen tiedotusoppiin, ja valmistui maisteriksi Tampereen yliopistosta vuonna 1969. Hänen tutkielmansa käsitteli Mainos-TV:ssä esitettyjen mainosten sisällönanalyysia. 

## Ura
Vuosina 1968–2004 Eerola työskenteli Yleisradiossa, jossa hän toimi toimi asia- ja ajankohtaisohjelmien rajapinnassa. Hän vastasi *Mene ja Tiedä* -ohjelman tuotannosta, joka oli ‟sekä muodoltaan että sisällöltään kulttuuritelevision ydinainesta. Ohjelmat toivat televisioon kulttuurikritiikin ja -keskustelun paikkoja‟. Myöhemmin hän suuntautui dokumenttien tekemiseen jotka käsittelivät kulttuuria ja yhteiskunnallisia aiheita. Hän voitti vuonna 1989 valtion tiedonjulkistamispalkinnon dokumenttielokuvallaan *[[Rautainen nuoruus]]*. Tämä nuorisorikollisuudesta kertova dokumentti, jossa rikolliset esittivät itse itseään, herätti runsaasti yhteiskunnallista keskustelua. Hänet palkittiin *Kekkosentie – päättäjän monumentti,* dokumentista Tampereen elokuvajuhlien kotimaisen kilpailun erikoispalkinnolla vuonna 1990.

## Filmografia

### TV-makasiiniohjelmat
* *Mene ja tiedä* (1977–1984)
* *Kansakunnan lisämuisti* (8 osaa) (2001–2003)

#### Dokumenttielokuvat
* *Vasarely – Taiteilija* (1985)
* *Rata* (1987)
* *Verkaranta* (1989)
* *Kekkosentie, päättäjän monumentti* (1990)
* *Teatterimatka* (1991)
* *Molle – ohjaajamuotokuva akateemikko Rauni Mollbergista* (1991)
* *Sotaretki* (1992)
* *Kolme tarinaa Mäntästä* (1993)
* *Evakot* (1994)
* *Mänttä* (1995)
* *Lyhyt muisti* (1995)
* *Tarkastus* (1998)
* *Estelle – unelma paremmasta* (1999)
* *Täältä tullaan etelä. Suuri muutto* (2003)

### Dramatisoidut dokumenttielokuvat
* *[[Rautainen nuoruus]]* (1989)

## Palkinnot
* Tampere International Short Film Festival (1990): *[[Kekkosentie, päättäjän monumentti]]* (1990)
* *[[Rautainen nuoruus]]* (Valtion tiedonjulkistamispalkinto v. 1989)

## Lähteet

## Aiheesta muualla
* 
* 
* Estelle – Unelma paremmasta YLE Elävä Arkistossa.
* Rautainen nuoruus osat 1, 2, 3 ja 4 YouTube-palvelussa
Vankorin lento-onnettomuus 2018

**Vankorin lento-onnettomuus 2018** tapahtui 4. elokuuta 2018, kun Vankorin öljykentältä Krasnojarskin aluepiirissä, Venäjällä lentoon lähteneen Utairin Mil Mi-8AMT -helikopterin roottorin lavat osuivat hetkeä aiemmin nousseesta Mi-8-kopterista roikkuneeseen lastiin. Osuman seurauksena kopteri syöksyi maahan, hajosi osiin ja syttyi tuleen. Kaikki 15 matkustajaa ja kolme miehistön jäsentä saivat surmansa onnettomuudessa.

## Lähteet
Fileteado

Fileteado on perinteisesti Argentiinan Buenos Airesissa käytetty maalaus- ja kirjoitustyyli. Sen tunnuspiirteitä ovat tyylitellyt viivat, kukat ja köynnöskasvit. Fileteado-tyylillä on ollut tapana koristella kaikenlaisia esineitä aina kylteistä takseihin, kuorma-autoihin ja busseihin.

Filetet, eli fileteado-tyylillä maalatut kuvat, ovat yleensä vahvasti koristeltuja ja niistä löytyy usein runollinen sanonta tai aforismi, joka voi olla humoristinen, tunteellinen tai jopa filosofinen. Maalaustyyli on ollut osa porteñojen kulttuuria jo 1900-luvulta lähtien.

Alkujaan filetet olivat pelkkiä yksinkertaisia koristeita, mutta myöhemmin niistä muodostui Buenos Airesille ikoninen taidemuoto. Monet alullepanijoista olivat eurooppalaisia maahanmuuttajia, joiden taideteoksissa oli vaikutteita sekä eurooppalaisesta että paikallisesta taiteesta. Ensimmäisen kerran fileteado tunnustettiin taiteeksi vuoden 1970 jälkeen, kun eräs tyylillä maalattu teos asetettiin näytille.

## Galleria

Tiedosto:Corrientes348.jpg|Katukyltti Corrientes 348:ssa.
Tiedosto:Fileteado Jean Jaures Mariano Miguel Capiello.jpg|Talo Jean Jauresin kadulla.
Tiedosto:Fileteado Jean Jaures Tulio Ovando.jpg|Kauppa Jean Jauresin kadulla.
Tiedosto:Fileteado frases.jpg|Fileteado-tyylillä maalattuja lauseita Buenos Airesin Abastossa.
Tiedosto:Fileteado Taxi 2.jpg|Fileteado-taiteella koristeltu vanhanaikainen taksi.
Tiedosto:Jorge muscia filete.jpg|Jorge Muscian seinämaalaus vuodelta 1998.
Tiedosto:Mi Buenos Aires Querido.jpg|Jorge Muscian lehmäparaatia varten maalaama *Vaca Fileteada* (2006)
Tiedosto:Zapatillas fileteadas.jpg|Fileteillä koristellut kengät.
Heksafluoribentseeni

**Heksafluoribentseeni** eli **perfluoribentseeni** (C6F6) on fluorattu aromaattinen orgaaninen yhdiste. Yhdistettä käytetään valmistettaessa muita orgaanisia yhdisteitä ja liuottimena.

## Ominaisuudet, valmistus ja käyttö
Huoneenlämpötilassa heksafluoribentseeni on väritöntä ja makeanhajuista nestettä. Yhdiste reagoi helposti nukleofiilien, esimerkiksi alkoholien tai amiinien kanssa nukleofiilisella aromaattisella substituutiolla, jossa jokin fluoriatomeista korvautuu toisella ryhmällä.

Heksafluoribentseeniä valmistetaan fluoraamalla bentseeniä koboltti(III)fluoridilla. Reaktiossa syntyy fluorattujen sykloheksaanien seos, joista muodostuu emäskäsittelyn ja kuumennuksen raudan tai rautayhdisteiden läsnä ollessa jälkeen heksafluoribentseeniä. Muita tapoja ovat heksaklooribentseenin ja kaliumfluoridin välinen reaktio ja tribromifluorimetaanin tai muiden fluorihalogeenihiilivetyjen pyrolyysi, joskaan nämä prosessit eivät ole käytössä kaupallisessa mittakaavassa.

Heksafluoribentseeniä käytetään valmistettaessa muita orgaanisia yhdisteitä, joita käytetään muun muassa analyyttisinä reagensseina ja nestekiteiden valmistamiseen. Heksafluoribentseeni on myös referenssiyhdiste 19F-NMR-spektroskopiassa.

## Lähteet
Neliliiton sota

**Neliliiton sota** käytiin vuosina 1718–1720 Ison-Britannian, Ranskan, Itävallan ja Hollannin muodostaman neliliiton eli kvadrupelallianssin ja Espanjan välillä. Espanja yritti palauttaa hallintaansa Espanjan perimyssodassa menetetyt alueet Italiassa, mutta vastaan noussut liittouma torjui yritykset.

Utrechtin rauhassa 1713 Espanja oli joutunut muun muassa luopumaan Napolin kuningaskunnasta, Sardiniasta ja Sisiliasta. Espanjan kuningas Filip V ryhtyi ministerinsä Giulio Alberonin yllyttämänä suunnittelemaan italialaisalueiden palauttamista ja espanjalaiset miehittivät Sardinian ja Sisilian vuonna 1718.

Brittiläiset ja itävaltalaiset joukot löivät espanjalaiset Sisiliassa ja ranskalaiset marssivat Pohjois-Espanjaan. Haagin rauhassa 17. helmikuuta 1720 Espanja luopui aluevaatimuksista Italiassa ja Savoijin hallussa ollut Sisilia siirtyi Itävallalle, joka luovutti Savoijille Sardinian korvaukseksi.

## Lähteet
Suunnistuksen maailmanmestaruuskilpailut 1978

**Suunnistuksen maailmanmestaruuskilpailut 1978** pidettiin 15.–17. syyskuuta 1978 Norjan Kongsbergissä. Kyseessä olivat lajin seitsemännet maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä.

## Miesten henkilökohtainen kilpailu

Matkan pituus 15,7 km.

## Naisten henkilökohtainen kilpailu

Matkan pituus 8,6 km.

## Miesten viesti

## Naisten viesti

## Mitalitaulukko

## Lähteet
*
Iteration

**Iteration** on yhdysvaltalaisen elektronisen musiikin artistin Com Truisen kolmas studioalbumi. Albumin julkaisi itsenäinen levy-yhtiö Ghostly International 16. kesäkuuta 2017. 

*Iteration* sijoittui *[[Billboard]]in* Dance/Electronic Albums -albumilistan 7. sijalle ja Top Heatseekers -albumilistan 4. sijalle. 

## Kappaleet

## Arvostelut
*AllMusic: 

## Lähteet
Piz Segnasin lento-onnettomuus 2018

**Piz Segnasin lento-onnettomuus 2018** tapahtui 4. elokuuta 2018, kun Ju-Airin Junkers Ju&nbsp;52/3mg4e syöksyi maahan Piz Segnas -vuorella Glarusin Alpeilla Graubündenissä Sveitsissä. Kone oli matkalla Alppien yli Sveitsin Locarnosta Dübendorfiin. Lennolla oli 17 matkustajaa, kaksi lentäjää ja lentoemäntä, jotka kaikki menehtyivät maahansyöksyssä.

Onnettomuus oli Sveitsin pahin sitten Crossairin lennon 3597 maahansyöksyn vuonna 2001.

## Lentokone

Onnettomuuskone oli saksalaisen Junkersin valmistama Ju&nbsp;52/3mg4e. Se lensi ensilentonsa vuonna 1939, ja onnettomuuteen mennessä sillä oli lennetty 10&nbsp;187 tuntia. Tuhoutunut kone oli valmistumisestaan 1980-luvun alkuun Sveitsin ilmavoimien käytössä. Vuonna 1983 sen hankki Ju-Air, joka tekee maisemalentoja museokoneilla.

Kone oli ollut edellisen kerran viranomaistarkastuksessa 6. huhtikuuta 2018, jolloin sille oli myönnetty kaksi vuotta voimassa oleva lentokelpoisuustodistus.

## Matkustajat ja miehistö
Onnettomuuslennolla oli 17 matkustajaa: 14 sveitsiläistä ja kolmihenkinen itävaltalaisperhe. Miehistön muodostivat kaksi lentäjää ja lentoemäntä, kaikki sveitsiläisiä. Lentäjät olivat 62- ja 63-vuotiaita, ja heillä oli lentokokemusta Swissairilta, Swissiltä, Edelweiss Airilta ja Sveitsin ilmavoimista. Molemmat olivat lentäneet satoja tunteja Ju&nbsp;52:lla. 66-vuotiaalla lentoemännällä oli 40 vuoden työkokemus.

Koneessa olleista 20 ihmisestä 11 oli miehiä ja yhdeksän naisia. Nuorin oli 42- ja vanhin 84-vuotias.

## Tapahtumat
Kone lähti Locarnosta paluumatkalle Ju-Airin tukikohtaan Dübendorfiin kello 16.10 paikallista aikaa. Kello 16.45 se syöksyi maahan Piz Segnas -vuoren lounaispuolella noin 2&nbsp;540 metrin korkeudella merenpinnan yläpuolella. Lentäjät eivät antaneet hätäkutsua ennen onnettomuutta. Kone syöksyi maahan lähes pystysuorassa suurella nopeudella. Todisteita vaijereihin tai toiseen lentokoneeseen törmäämisestä tai koneen hajoamisesta ilmassa ei löytynyt.

## Ju-Air
Ju-Airin lentotoiminta on osa Sveitsin ilmavoimien historiallisen yhdistyksen (*Freunde der Schweizerischen Luftwaffe*, VFL) museo- ja perinnetoimintaa, joka alkoi vuonna 1981 ilmavoimien luovuttua Junkers Ju 52 -koneistaan. Yhdistyksen kotikenttä on Dübendorfin sotilaslentokenttä Zürichin itäpuolella.

## Lähteet
Nes (kylä Eysturoyssa)

**Nes** () on kylä Nesin kunnassa Färsaarten Eysturoyn saaren lounaisosassa.

## Historia
Vuonna 2015 Nesin väkiluku oli 327. Nesin kylän lisäksi Nesin kunnassa on kaksi muuta kylää, Toftir ja Saltnes. Kunnan kokonaisväkiluku vuonna 2009 oli 1&nbsp;267. Toisen maailmansodan aikana Nesissä oli Britannian sotilastukikohta. Fäärinkielinen nimi *Nes* on suomeksi *niemi*.

## Nesin vanha kirkko
Nesin vanha kirkko on tyypillinen färsaarelainen kirkko. Se sijaitsee Skálafjørðurin rannalla, ja sieltä on näkymä Tórshavniin ja Nólsoyiin. Vuodelta 1843 olevan kirkon paikalla on ollut aiemmin 1600-luvulla ja 1700-luvulla rakennetut kirkot. Nykyinen on suorakaiteen muotoinen puurakenteinen kirkko, jossa on valkoiseksi maalattu sokkeli ja paanukatto. Länsipäädyssä on tornina diagonaalisesti asetettu kattoratsastaja. Kirkko on 15,5 metriä pitkä ja 7,1 metriä leveä.  Kirkossa oli aiemmin pienet ikkunat, mutta niiden tilalla on nyt uudet, kuusi pohjoispuolella ja seitsemän eteläpuolella. Kuorissa on ylhäällä puolikaaren muotoinen ikkuna. Sisäänkäynti on pohjoispäässä kattoratsastajan alapuolella. Kirkko on sisältä maalaamaton, ja siinä on kattotuolit näkyvissä. Kuorin erottaa kirkkosalista kuoriaitaus. Alttaritaulu "Gethsemane" on Wenzel Tornøein jäljennös vuodelta 1869. Kastemalja on valkoiseksi maalattua puuta. Se on kahdeksankulmainen, ja siinä on köynnöskoristeinen jalusta. Seinällä on krusifiksi. Saarnastuolin takana on kaksi pientä muistotaulua, jotka on ripustanut 1744 rovasti Andreas Djurhuus kahden pienenä kuolleen tyttärensä muistoksi. Kirkonkellon arvellaan olevan vanhin Färsaarilla yhä käytössä oleva kello. Se on valettu Amsterdamissa 1694. Kirkossa on sluuppi ”Saltairen” pienoismalli. 

200-paikkainen kirkko on ollut harvoin käytössä sen jälkeen kun Fríðrikskirkjan vihittiin 1994. Kirkko kuuluu Nesin seurakuntaan. Kirkossa on sähköurut vuodelta 1982.

## Nesin Fredrikinkirkko

Nesin vanhan kirkon on korvannut Nesin ja Toftirin puolivälissä oleva Fredrikinkirkko (*Fríðrikskirkjan*), jonka on suunnitellut färsaarelainen arkkitehti Høgni Würdig Larsen. Kirkko valmistui 27. marraskuuta 1994. Se on nimetty pappi Fríðrikur Petersenin (1853–1917) kunniaksi, joka palveli tuomiorovastina Nesissä 1900–1917. 

## Merkittäviä färsaarelaisia
* Heine Havreki, (noin 1514–1576) norjalaissyntyinen pappi
* Venceslaus Ulricus Hammershaimb, (1819–1909), kielitieteilijä, pappi ja lääninrovasti
* Fríðrikur Petersen, (1853–1917), pappi, tuomiorovasti, runoilija, parlamentin jäsen

## Kuvia

Tiedosto:Nes, Faroe Islands (3).JPG
Tiedosto:Nes, Faroe Islands (4).JPG
Tiedosto:Nes, Faroe Islands (2).JPG
Tiedosto:Nes, Faroe Islands.JPG


## Lähteet

## Aiheesta muualla

* kuvia Nesistä
* Nesin kunta  
* Kuvia Nesin kirkosta, teksti on Wikipediasta 
* Kuvia Fredrikin kirkosta, teksti on Wikipediasta
Cornelis Tromp

**Cornelis Maartenszoon Tromp** (3. syyskuuta 1629 Rotterdam – 29. toukokuuta 1691 Amsterdam) oli alankomaalainen laivastoupseeri. Hän oli amiraaliluutnantti Maarten Trompin toiseksi vanhin poika. Cornelis Tromp toimi Alankomaiden laivaston amiraaliluutnanttina ja hetken aikaa Tanskan laivaston amiraalina. Hän osallistui Pohjan sotaan, Skoonen sotaan sekä kolmeen Englannin–Hollannin sotaan. Hän taisteli myös pohjoisafrikkalaisia merirosvoja vastaan Välimerellä.

Poliittisesti Tromp oli ”oranialainen” eli Johan de Wittin tasavaltalaista hallintoa vastustanut Orania-Nassaun ruhtinashuoneen kannattaja. Hän kuului ryhmään, joka vuonna 1672 suunnitteli de Wittin veljesten murhan, josta myöhemmin on käytetty anakronistista termiä ”lynkkaus”. Vuonna 1675 Englannin kuningas Kaarle II aateloi Trompin baronetiksi.

Tromp nimitettiin amiraaliksi Tanskan laivastoon vuonna 1676. Hän voitti ruotsalaiset Öölannin taistelussa, joka on ainoa Trompin voittama meritaistelu laivaston komentajan ominaisuudessa. Vuonna 1673 hän kunnostautui Michiel de Ruyterin alaisuudessa Texelin meritaistelussa, jossa hollantilaiset voittivat määrällisesti ylivoimaisen Englannin ja Ranskan muodostaman liittouman.

Tromp joi paljon alkoholia ja piti itseään suuressa arvossa. Hän teetti itsestään muotokuvamaalauksia tiettävästi enemmän kuin kukaan muu 1600-luvulla elänyt henkilö.

## Lähteet

## Aiheesta muualla

* Britannica.com:in artikkeli Cornelis Trompista
Destination Unknown

**Destination Unknown** on yhdysvaltalaisen yhtyeen Missing Personsin kappale. Sen tekivät Dale Bozzio, Terry Bozzio ja Warren Cuccurullo ja sen tuottajana oli Ken Scott. Alun perin yhtyeen vuoden 1980 esikoisalbumilla julkaistu kappale julkaistiin singlenä syyskuussa 1982 ja esiintyy yhtyeen esikoisstudioalbumilla *[[Spring Session M]]* (1982). 

Yhdysvalloissa kappale oli pienoinen hitti ja sijoittui Billboard Hot 100 -singlelistan 42. sijalle. 

## Lähteet
Japanin ortodoksinen kirkko (Moskovan patriarkaatti)

**Japanin ortodoksinen kirkko** 日本ハリストス正教会 *Nihon Harisutosu Seikyōkai*) on Japanissa toimiva autonominen osa maailmanlaajuista ortodoksista kirkkoa.Se kuuluu autonomisena eli itsehallinnollisena kirkkokuntana Venäjän ortodoksisen kirkon alaisuuteen.

## Historia
Kirkon historia alkaa vuodesta 1861, jolloin nuori venäläinen pappismunkki Nikolai Kasatkin saapui Japaniin. Hänen tehtävänään oli toimia Venäjän konsulaatin pappina Hakodatessa. Hän alkoi kuitenkin nopeasti tehdä lähetystyötä japanilaisten keskuudessa. Hän kastoi ensimmäiset käännynnäiset vuonna 1868. Venäjän pyhä synodi tuki hänen työtään ja perusti virallisen lähetyksen Japaniin vuonna 1871. Kun Japanin kristinuskon vastaiset lait kumottiin vuonna 1873 alkoi lähetystyö nopeasti laajeta. Nikolai alkoi rekrytoida syntyperäisiä japanilaisia papeiksi ja johti Uuden testamentin ja monien liturgisten kirjojen kääntämistä japanin kielelle. Hänet vihittiin piispaksi vuonna 1880, ja samana vuonna hän oli perustamassa pappisseminaaria. Hän myös johti Pyhän Ylösnousemuksen katedraalin rakentamista, joka valmistui 1891. Kun Nikolai kuoli vuonna 1912, oli noin 30 000 japanilaista kastettu ortodoksiseen uskoon. Nikolain keskeisen roolin Japanin ortodoksisen kirkon syntymisessä vuoksi Venäjän ortodoksinen kirkko kanonisoi hänet vuonna 1970.

Ortodoksisuus Japanissa tuli nopeasti paikalliseksi ilmiöksi, mikä auttoi sitä selviämään Venäjän ja Japanin välisistä konflikteista huolimatta. Koska yhteistyö Venäjän ortodoksisen kirkon kanssa tämän ollessa kommunistien alaisuudessa oli hankalaa, asettui Japanin ortodoksinen kirkko vuosina 1945-1970 Amerikan ortodoksisen kirkon alaisuuteen. Venäjän ortodoksisen kirkon myöntäessä Amerikan ortodoksiselle kirkolle autokefalian vuonna 1970 palautti se Japanin Venäjän alaisuuteen, jolloin Moskovan patriarkka myönsi Japanille autonomian. Tämän vuoksi Japanin ortodoksisen kirkon johtajan valinta on hyväksytettävä Moskovan patriarkalla, mutta muut piispansa kirkko voi valita ja asettaa ilman erillistä hyväksyntää. Vuonna 1972 valittiin kirkolle ensimmäinen syntyperäinen japanilainen metropoliitta, Theodosius.

Metropoliitta Theodosius kuoli 9. toukokuuta vuonna 1999. 6. toukokuuta vuonna 2000 Japanin ortodoksinen kirkko valitsi piispa Danielin uudeksi kirkon johtajaksi. Moskovan ja koko Venäjän patriarkka Aleksei II hyväksyi valinnan ja matkusti henkilökohtaisesti Japaniin asettamaan uuden metropoliitan virkaansa 14. toukokuuta 2000. Tämä oli ensimmäinen kerta koskaan, kun Moskovan patriarkka vieraili Japanissa.

## Lähteet

## Aiheesta muualla
* Kirkon kotisivut
Like Drawing Blood

__NOTOC__

**Like Drawing Blood** on belgialais-australialaisen muusikko ja tuottaja Gotyen toinen studioalbumi, jonka julkaisi Creative Vibes 21. toukokuuta 2006. Gotye tuotti albumin kappaleet vuosien 2003-2005 aikana Melbournessa, masteroinnin ja miksaamisen hoiti elokuvasäveltäjä François Tétaz.

Albumilta julkaistiin kolme singleä: "Learnalilgivinandlovin", "Giving Back" ja "Heart's a Mess", joka esiintyi myös vuonna 2013 julkaistussa The Great Gatsby -elokuvassa.

## Kappaleet
#
#
#
#
#
#
#
#
#
#
#

## Arvostelut
* Pitchfork: 6.8

## Lähteet
J. V. Snellmanin kotimuseo

**J. V. Snellmanin kotimuseo** on Kuopion keskusta-alueella, Väinölänniemen kaupunginosassa sijaitseva kotimuseo. Museossa on esillä J. V. Snellmanin (1806–81) perheen kotitaloa kalustuksineen ja esineistöineen. Snellman asui Kuopion vuosinaan (1845–49) pääsääntöisesti tässä talossa.  

Kotimuseona toimiva aumakattoinen rakennus on valmistunut 1827 ja tunnettiin *Oppmanin talona*. Se on rapattu hirsirakennus, jossa J.V. Snellman asui 1845–1849. Rakennus edustaa 1800-luvun puolivälin kuopiolaista säätyläisperheen asuintaloa. Snellman toimi Ylä-alkeiskoulun rehtorina Kuopiossa 1843–1849. Samoina vuosina hän  toimitti suomenkielistä Maamiehen Ystävää ja ruotsinkielistä Saimaa sekä sittemmin Litteraturbladetia. Snellmanin kotitalo kunnostettiin vuonna 1981. Rakennus kuuluu osana *Kuopion Snellmanin puiston, tuomiokirkon ja puukorttelien* nimellä tunnettuun valtakunnallisesti merkittävään rakennettuun kulttuuriympäristöön (RKY) ja sijaitsee myös Kuopion kansallisen kaupunkipuiston alueella.

Museo on avoinna Snellmanin päivänä 12.5. ja ryhmille sopimuksen mukaan ympäri vuoden. 

## Lähteet

## Aiheesta muualla
*Kansallisbiografia: Snellman, Johan Vilhelm (1806 - 1881)
Perttelin Kajala

**Kajala** eli **Perttelin Kajala** on kylä Salossa, entisen Perttelin kunnan alueella. Kajala sijaitsee yhdystien 2401 varrella. Se voidaan joskus nähdä osaksi Inkerettä, sillä osa Kajalasta sijaitsee Inkereen taajamassa. Alueelta on matkaa Salon keskustaan noin 10 kilometriä.

Kylän virallinen nimi muutettiin muotoon *Perttelin Kajala* Salon seudun kuntaliitoksen 2009 jälkeen, kun myös Kiskossa oli Kajala-niminen kylä, jonka nimeksi vastaavasti tuli *Kiskon Kajala*.
Bensonhurst (Brooklyn)

**Bensonhurst** on naapurusto New Yorkin Brooklynissa Yhdysvalloissa. Alueelle syntyi aiemmin maine Brooklynin Little Italyna, mutta sittemmin siitä on tullut monikulttuurisempi. 

## Historiaa
Bensonhurst on nimetty Arthur Bensonin mukaan, joka oli vaikutusvaltainen henkilö alueella 1800-luvulla. 

1900-luvun taitteessa suuri määrä italialais- ja juutalaistaustaista väestöä muutti Bensonhurstiin. Alue tuli tunnetuksi Brooklynin Little Italyna.

1980-luvulla alueelle alkoi tulla paljon maahanmuuttajia muun muassa Venäjältä, Lähi-idästä, manner-Kiinasta ja Hongkongista. 2000-luvulla aasialaistaustaisten osuus alueen väestöstä alkoi kasvamaan räjähdysmäisesti. Bensonhurstia on nykyään kutsuttu myös Brooklynin Chinatowniksi ja Little Hong Kongiksi.

## Tunnettuja asukkaita

* Vic Damone, laulaja ja näyttelijä
* Jerry Ferrara, näyttelijä
* Daniel Franzese, näyttelijä
* Jacque Fresco, teollinen suunnittelija, arkkitehti, yhteiskuntainsinööri ja futuristi
* Carlo Gambino, gangsteri
* Elliott Gould, näyttelijä
* Larry King, talk show -isäntä
* Alyssa Milano, näyttelijä ja laulaja
* Steve Schirripa, näyttelijä
* Tony Sirico, näyttelijä
* Paul Sorvino, näyttelijä

## Kuvia

Tiedosto:Bensonhurst Chinatown (Bay Parkway).jpg|Bensonhurstin Chinatownia.
Tiedosto:Sons of Israel Benson 21 Avs 1927 jeh.jpg|Synagoga Bensonhurstissa.
Tiedosto:Churches in Bensonhurst, New York, NY, United States.jpg|Roomalaiskatolinen kirkko Bensonhurstissa.
Tiedosto:18 Avenue.jpg|Bensonhurstia


## Lähteet
Hatanpään terveysasema

**Hatanpään terveysasema** on Tampereen Hatanpään kaupunginosassa toimiva kaupungin terveysasema. Se sijaitsee Pyhäjärven itärannalla sijaitsevan Tays Hatanpään sairaalan rakennuksessa. Käynti terveysasemalle tapahtuu sairaalan pääovesta. 

## Lähteet

## Aiheesta muualla
*Hätätilanteet ja päivystys (tampere.fi)
*Tays Ensiapu Acuta (Tays Keskussairaala, K-rakennus, Teiskontie 35, 33520 Tampere) (tays.fi)
Suunnistuksen maailmanmestaruuskilpailut 1976

**Suunnistuksen maailmanmestaruuskilpailut 1976** pidettiin 24.–26. syyskuuta 1976 Ison-Britannian Aviemoressa. Kyseessä olivat lajin kuudennet maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä.

## Miesten henkilökohtainen kilpailu

Matkan pituus 15,5 km.

## Naisten henkilökohtainen kilpailu

Matkan pituus 8,9 km.

## Miesten viesti

## Naisten viesti

## Mitalitaulukko

## Lähteet
*
Myllyojan terveysasema

**Myllyojan terveysasema** oli Oulun Myllyojan kaupunginosassa toimiva kaupungin terveysasema. Sen naapurustossa sijaitsee muun muassa päiväkoti, Myllyojan koulu, kirjasto ja nuorisotalo. 

## Lähteet

## Aiheesta muualla
*Hätätilanteet ja päivystys (ouka.fi)
Kaarina Lyly

**Aune Kaarina Lyly**, vuoteen 1948 **Björkroth** (12. tammikuuta 1907 Viipuri – 11. lokakuuta 1978 Helsinki) oli suomalainen yrittäjä ja lausuntataiteilija.

Kaarina Lylyn  vanhemmat olivat koristemaalari Alarik Björkroth ja kassanhoitaja Emilia Everetz ja puoliso vuodesta 1948 palomestari Olli Oskari Lyly. Kaarina Lyly kävi kuusi luokkaa tyttökoulua ja teki opintomatkoja Viroon ja Ruotsiin. Hän työskenteli kangaskaupan omistajayrittäjänä ja johtajana, mutta samalla lausuntataiteilijana vuodesta 1936. Hän oli myös Karjalan nuoret -yhdistyksen sihteeri ja johtaja 1928–1934 ja Suomen lausujainliiton sihteeri vuodesta 1946.  Lyly työskenteli myös lausunnan opettajana. Esiintyvä taiteilija hän oli kuolemaansa saakka.

## Lähteet
Tammelakeskuksen terveysasema

**Tammelakeskuksen terveysasema** on Tampereen Tammelassa toimiva kaupungin terveysasema. Se sijaitsee vajaa 600 metriä Tampereen rautatieasemalta itään. Terveysasemalla on tilat rakennuksessa, joka koostuu 1920-luvulla valmistuneesta vanhasta tehdasrakennuksesta ja 1990-luvulla siihen liitetystä uudisosasta. Terveysaseman lisäksi rakennuksessa on Tammelan lähitori (mm. neuvontapiste ja tapahtumapaikka) sekä Perheiden talo, joka on lapsiperheille tarkoitettu kohtaamispaikka. Aikaisemmin siellä oli Tammelan palvelukeskus.

## Lähteet

## Aiheesta muualla
*Hätätilanteet ja päivystys (tampere.fi)
*Tays Ensiapu Acuta (Tays Keskussairaala, K-rakennus, Teiskontie 35, 33520 Tampere)  (tays.fi)